0141.xml
تھائی پارلیمنٹ نے فوج کے سربراہ کو ملک کا وزیراعظم منتخب کرلیا
بنکاک ۔ 21 اگست (اے پی پی) تھائی لینڈ کی پارلیمان نے فوج کے سربراہ جنرل پراؤتھ چن اوچھا کو وزیراعظم منتخب کرلیا ۔ ان کے مد مقابل کوئی امیدوار نہیں تھا۔میڈیا رپورٹس کے مطابق انہوں نے پارلیمنٹ میں ووٹنگ کے دوران کم ازکم 50 فیصد سے زائد ووٹ حاصل کئے ہیں جو کہ ان کی وزیراعظم کی نامزدگی کیلئے ضروری تھے۔ تھائی لینڈ کے بادشاہ ان کی وزیراعظم کے عہدے کیلئے باضابطہ منظوری دیں گے۔ واضح رہے کہ معزول وزیراعظم ینگ لک شینا وترا اور ان کے حامیوں کے درمیان شدید خون خرابہ کے بعد تھائی فوج کے سربراہ جنرل پراؤتھ چن اوچھا نے 22 مئی کو اقتدار پر قبضہ کرلیا تھا
APP
21.08.14
0141p.xml
تھائی آرمی چیف جنرل پر ایوتھ ملک کے نئے وزیر اعظم منتخب  نیشنل اسمبلی کے تمام 197 ارکان نے واحد امیدوار پر ایوتھ کے حق میں ووٹ ڈالے
بنکاک(نیو ز ایجنسیاں )تھائی لینڈمیں آرمی سربراہ جنرل پرایوتھ چان اوچا کو ملک کا نیا وزیر اعظم منتخب کر لیا گیا ۔فوجی جنتا کے منتخب کردہ قانون سازوں نیجنرلپرایوتھ کاانتخاب کیا۔ان قانون سازوں میں زیادہ تعداد سابق فوجی اور پولیس افسران کی ہے ۔جنرل پرایوتھ نے مئی میں ایک سنسنی خیز بغاوت کرتے ہوئے حکومت کو برطرف کر دیا تھا ۔ذرائع کے مطابق نیشنل اسمبلی کے تمام197 ارکان نے جنرل پرایوتھ کے حق میں ووٹ ڈالے۔انتخابی عمل محض 15 منٹ جاری رہا کیونکہ جنرل پرایوتھ ہی واحد امیدوار تھے۔امکان ہے کہ اس انٹخاب کو ملک کے بادشاہ کی جانب سے جلد ہی منظوری مل جائیگی۔ یاد رہے کہ فوج نے2015 کے آخر تک ملک میں انٹخابات کرانے کا اعلان کر رکھا ہے۔جنرل پرایوتھ نے بنیادی سیاسی اصلاحات کا وعدہ کیا ہے۔ مخالفین کا کہنا ہے کہ جنرل پرایوتھ کا اصل مقصد ینگ لک شناوترا کی سیاسی جماعت کو ختم کرنا ہے۔
daily_dunya
22.08.14